Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szolgálati titokkörének megállapításáról szóló 16/1995. (X. 20.) BM rendelet 18. pontja alapján szolgálati titoknak
Paragraph Index: 1611

szolgálati titokkörének megállapításáról szóló 16/1995. (X. 20.) BM rendelet 18. pontja alapján szolgálati titoknak minősülnek „a Rendvédelmi Szervek Védelmi Szolgálata tevékenysége körében a megelőzési, védelmi tevékenység során keletkezett adatok. A minősítés leghosszabb érvényességi ideje: 20 év.” A válasz utalt továbbá arra is, hogy a rendőrség szolgálati titokköri jegyzékéről szóló 29/1996. ORFK utasítás 2. pontja alapján „[...] a védett hazai vezetők biztosításával kapcsolatos tervek kivonatai, részadatai, a végrehajtásról készített jelentések, értékelések, amennyiben nem tartoznak az államtitok körébe” szolgálati titkot képeznek. Arra, hogy a nála készült és az újságban megjelent irat államtitokká minősítésére jogszerűen került-e sor, az RSZVSZ vezetője válaszában nem tért ki, csupán annyit közölt, hogy a 3. számú dokumentum egy példányban készült, és az nincs az RSZVSZ birtokában. Tájékoztatást kértem végül dr. Kosztolányi Dénestől az Országgyűlés „A politikusokról és más közéleti személyiségekről és azok családtagjairól az előző parlamenti ciklusban folytatott törvénytelen és titkos adatgyűjtés vizsgálatára létrehozott vizsgáló bizottsága” elnökétől arról, hogy a lapban megjelent 4. számú dokumentum, mely a bizottság zárt ülésén készült jegyzőkönyv egy részlete, minősített iratnak tekinthető-e. A bizottság elnöke válaszában arról tájékoztatott, hogy véleménye szerint nem valószínű, hogy a Kriminális című hetilap az országgyűlési bizottság zárt ülésének jegyzőkönyvéből idézett volna, és hogy „újságcikkekkel a vizsgálóbizottság — mint feladatán kívül eső ellenőrizhetetlen információ — nem foglalkozik”.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes